Tahdotko mut tosiaan

Tahdotko mut tosiaan on suomirockyhtye Popedan kappale ja single vuoden 1994 studioalbumilta H.Ö.N.Ö.Kontianen & Starck (2008), s. 240. Kappale julkaistiin CD-singlenä 16. toukokuuta 1994Kontianen & Starck (2008), s. 447. 

Kappaleen on säveltänyt yhtyeen silloinen bassokitaristi Markku PetanderKontianen & Starck (2008), s. 419, ja kappaleen sanat on kirjoittanut Kolmas Nainen -yhtyeen laulaja Pauli HanhiniemiKontianen & Starck (2008), s. 242. Kappale on yksi Popedan tunnetuimmista ja suosituimmista, ja yhtye soittaa sen edelleen jokaisessa konsertissaan. 
Popedan pisimmälle studioalbumille H.Ö.N.Ö. koottiin kaikkiaan 17 kappaletta, joista nimenomaan "Tahdotko mut tosiaan" nousi koko albumin valovoimaisimmaksi.Kontianen & Starck (2008), s. 243 Yhtyeen silloisen rumpalin Kari Holmin mukaan koko kappale pelasti albumin, ja auttoi sitä ylittämään kultalevyrajan heinäkuussa 1995Kontianen & Starck (2008), s. 450.

Kappaleen alkuperäisellä, Petanderin säveltämällä ja äänittämällä demonauhalla rumpuja soitti sessiomuusikko Ari Toikka  , demon rumpuosuudet päätyivät myös albumille. Koko kappale on pitkälti Petanderin demo jonka Mustajärvi lauloi uudestaan.

Singlen toinen kappale "Pelkosenniemen poika" oli alun perin tarkoitettu laulettavaksi Ari “Raaka-Arska” Tuomiselle, yhtyeen pitkäaikaiselle tuttavalle ja roudarille. Hieman maatalousaiheisen ja kantaa ottavan kappaleen lauluvastuu siirtyi kuitenkin yhtyeen kitaristi Costello Hautamäelle. Kappaleen nimi on viittaus Pelkosenniemeltä kotoisin olevaan Hanoi Rocks-yhtyeen kitaristiin, Andy McCoyhyn.Kontianen & Starck (2008), s. 245

 Kappaleet 



 Kokoonpano 
 Pate Mustajärvi – laulu
 Costello Hautamäki – kitara ja laulu (kappale 2)
 Markku Petander – bassokitara 
 Jukka Järvinen – koskettimet

+

 Ari Toikka – rummut

 Lähteet 

Viitteet

Luokka:Popedan kappaleet
Luokka:Vuoden 1994 kappaleet